**Upravni i neupravni govor**

**Upravni** je govor **doslovno prenesen** nečiji govor u **pisanome tekstu**. Upravni govor u pisanom tekstu označava se **navodnicima** (**„ “**)

**Neupravni** govor nastaje navođenjem tuđeg govora **svojim riječima** s nešto **promijenjenim oblikom rečenice**, ali s **nepromijenjenim smislom**. Upravni govor može se preoblikovati u **neupravni** i **obrnuto**.

**Upravni govor**

**Primjeri**:

Učiteljica je rekla: „Odmah izađite iz razreda.“

Maja je povikala: „Čekajte me!“

Ivan je kazao: „Boli me zub.“

**Neupravni govor**

**Primjeri**:

Učiteljica je rekla da odmah izađu iz razreda.

Maja je povikala neka je čekaju.

Ivan je rekao da ga boli zub.

**Pisanje upravnog i neupravnog govora u tekstu**

**Neupravni govor** nema nikakav osobit način pisanja. Njime se **prepričavaju** nečije riječi. Neupravni govor prepoznajemo po glagolima, npr.: rekao je, povikala je, prošaputala je.

**Upravni govor** u tekstu odvajamo **rečeničnim znakovima — navodnicima**. Navodnici znače da **doslovce** navodimo nečiji govor Navodnike pišemo na **tri** načina: (**„ “**), (**" "**) i (**\*\***).  
Pazi!

U **tiskanom tekstu** upravni govor se najčešće obilježava crticama. lektira - 1.dio Pisanje **izjavnih, upitnih i uskličnih** rečnica u **upravnom govoru**:

**Izjavne rečenice** U izjavnim rečenicama na kraju upravnog govora ne pišemo točku nego **iza navodnika pišemo zarez**.

**Primjeri**:

„Gledao sam kako se pjeni more**“,** reče Igor Sanji.

Učiteljica im je rekla: **„**Otvorite bilježnice i pišite.**“**

**„**Nisam uspjela**“**, rekla je tužno.

**„**Gdje si dosad bio?**“** upita ga majka.

U **upitnim** i **uskličnim** rečenicama pišemo **upitnik** i **uskličnik** **na kraju upravnog govora** - prije navodnika.

**Primjeri**:

**„**Što si rekao**?“** upita učiteljica.

**„**Prekrasna večer**!“** usklikne ona.

Ako je **upravni govor prekinut**, umetnuti dio se **odvaja zarezom**.

**Primjer**:

**„**Učiteljice**,“** započne učenik**,** **„**mislim da ja to ne znam.**“**

Rečenicu koja **najavljuje** upravni govor pišemo s **dvotočkom na kraju**.

**Primjer**:

Otac mi reče**:** **„**Od danas više nema igrica.**“**

Zdroj: [www.eduvizija.hr](http://www.eduvizija.hr)